Пантыфік афіцыйна распачаў свой пантыфікат на шосты дзень пасля завяршэння канклава. 19 сакавіка 2013 г. ён узначаліў літургію на плошчы св. Пятра, падчас якой атрымаў сімвалы папскай улады, а таксама прыняў абяцанне паслухмянасці з боку прадстаўнікоў Калегіі кардыналаў. У той Эўхарыстыі ўдзельнічалі каля 200 тыс. чалавек з розных куткоў планеты, у тым ліку афіцыйныя дэлегаты 132 краін і міжнародных арганізацый, 31 прэзідэнт, 6 манархаў і 11 прэм’ер-міністраў, прадстаўнікі 33 канфесій і рэлігій.